b"\n_START_ARTICLE_\nMeno salos pasas\n_START_SECTION_\nI\xc5\xa1vaizda\n_START_PARAGRAPH_\nBritanijos pasai, i\xc5\xa1duodami Meno saloje, \xc5\xa1iek tiek skiriasi nuo t\xc5\xb3, kurie i\xc5\xa1duodami Jungtin\xc4\x97s Karalyst\xc4\x97s pilie\xc4\x8diams._NEWLINE_Meno salos paso vir\xc5\xa1utin\xc4\x97je dalyje, kaip ir vis\xc5\xb3 Britanijos pas\xc5\xb3 vir\xc5\xa1uje yra u\xc5\xbera\xc5\xa1as European Union ('Europos S\xc4\x85junga'). Tai rodo, kad nors Meno sala n\xc4\x97ra ES nar\xc4\x97, ta\xc4\x8diau jos pilie\xc4\x8diai Europos S\xc4\x85jungoje turi special\xc5\xb3 status\xc4\x85. \xc5\xbdemiau u\xc5\xbera\xc5\xa1ai British Isles ('Brit\xc5\xb3 salos'), o po juo\xc2\xa0\xe2\x80\x93 Isle of Man ('Meno sala')._NEWLINE_Jungtin\xc4\x97s Karalyst\xc4\x97s pasas po u\xc5\xbera\xc5\xa1u European Union turi u\xc5\xbera\xc5\xa1\xc4\x85 United Kingdom of Great Britain and Northern Ireland ('D. Britanijos ir \xc5\xa0iaur\xc4\x97s Airijos Jungtin\xc4\x97 Karalyst\xc4\x97').\n_START_SECTION_\nTeisi\xc5\xb3 i\xc5\xa1imtys\n_START_PARAGRAPH_\nKai kurie Britanijos pasai, i\xc5\xa1duoti Meno saloje, yra ribot\xc5\xb3 teisi\xc5\xb3: \xe2\x80\x9etur\xc4\x97tojas negali naudotis Europos Bendrijos lengvatomis, susijusiomis su \xc4\xafdarbinimu ar apgyvendinimu\xe2\x80\x9c (holder is not entitled to benefit from European Community Provisions relating to employment or establishment)._NEWLINE_Teisi\xc5\xb3 \xc4\xaf lengvatas neturi Britanijos pilie\xc4\x8diai, kurie yra gim\xc4\x99 ar nat\xc5\xabralizuoti Meno saloje ar Normandijos salose, kurie n\xc4\x97ra susij\xc4\x99 su Jungtine Karalyste gyvenimu joje (5 pragyventi metai i\xc5\xa1 eil\xc4\x97s) ar kilme (JK kil\xc4\x99s bent vienas t\xc4\x97v\xc5\xb3 ar seneli\xc5\xb3)._NEWLINE_\xc5\xa0i i\xc5\xa1imtis yra paremta 3-iuoju protokolu prie JK Pri\xc4\x97mimo \xc4\xaf Europos Bendrij\xc4\x85 Akto, kuris apibr\xc4\x97\xc5\xbe\xc4\x97 ry\xc5\xa1ius tarp Meno salos ir dabartin\xc4\x97s Europos S\xc4\x85jungos. Protokolas apibr\xc4\x97\xc5\xbe\xc4\x97, kad terminas Manxman rei\xc5\xa1kia asmen\xc4\xaf, kuris gimimo ar nat\xc5\xabralizacijos susietas su Meno sala, ta\xc4\x8diau neturi ry\xc5\xa1i\xc5\xb3 su JK. Tokia apibr\xc4\x97\xc5\xbetis skiriasi nuo \xc4\xafprastin\xc4\x97s \xc5\xbeod\xc5\xbeio menietis (Manxman) prasm\xc4\x97s. Protokolas nurodo, kad taip apibr\xc4\x97\xc5\xbeti Manxmen neturi tiesiogin\xc4\x97s teis\xc4\x97s laisvai gyventi ir dirbti ES valstyb\xc4\x97se nar\xc4\x97se (i\xc5\xa1skyrus Jungtin\xc4\x99 Karalyst\xc4\x99). Praktikoje ES valstyb\xc4\x97s, reguliuodamos Manxmen teises gyventi ir dirbti, naudoja savo taisykles. Da\xc5\xbenai d\xc4\x97l paprastumo Manxmen laiko tokiais pat Britanijos pilie\xc4\x8diais kaip ir kiti."